**210519**

**Келіспеушілікті қалай шешуге болады**

***«Бауырластар, араларыңдағы біреу күнә жасап қойса, сендер оны Киелі Рухтың жетелеуімен ілтипаттылық танытып түзу жолға қайтаруға ұмтылыңдар. Ал өздерің де азғырылудан сақ болыңдар!»***

***(Ғалаттықт. хат 6:1)***

Джо Шетлер Филиппиннің Солтүстік Лузондағы тайпалық тобы - Балангао халқының арасына кызметке бара жатқанда, ол тез арада оның іс-әрекеті тайпадағыдан әлдеқайда өзгеше екенін білді. Ол, әрине, мәдени айырмашылықтар бар екенін білді. Бірақ сол айырмашылықтың қаншалықты үлкен екенін түсінбеген екен. Көп ұзамай өзі өскен мәдениет пен өркениеттің жетістіктері Балангаолықтарда сондай үлкен дәрежеде болмаса да, адамдар арасындағы қатынастарға, әсіресе қиын адамдармен тіл табысуға келгенде олардың мәдениеті әлдеқайда асып түскеніне көз жеткізді.

Өзінің «Сөз күшпен келді» кітабында, Джо, бір адамның осы аймаққа келген уақыты туралы айтады. Бұл адамның оқытқысы келгені Киелі Кітапқа қарама-қайшы келетін еді. Әрине, Джоның алғашқы реакциясы - тайпа көсемдерінің бірінен бұған тоқтау қоюын өтіну болды. Ол тайпадағы асырап алған әкесінен бірдеңе жасауды талап еткенде, ол: «Балам, сен жай ғана басқалармен қалай сөйлесу керектігін білмейсің» деп жауап берді.

Бұл сөздермен Джо келіспеді. Бірақ, содан кейін ол: «Ал, сіз менің әкемсіз. Мені үйретіңізші.” - деп өтінді. Сөйтіп, әкесі онымен бірге отырып, жанжалды қалай шешуге болатынын түсіндірді. «Ең алдымен, - деді ол, - сен оны тыңдауың керек». Содан кейін ол: «Сол адаммен бірге оның жолымен жүріп, оны түсінетіндігіңді көрсете отырып, оның айтқан сөздеріне мүмкіндігінше келісіп отыруың керек. Содан кейін, ол сенің оны түсінетіндігіңді ұғынғанда, оны қолынан ұстап, қалаған жеріңе жетектей аласың». – деді.